Ֆիզիկան կենդանի է ու շարունակելու է զարգանալ, դրանում համոզված են թե Ֆ. Ահարոնյանը, թե Ա. Չիլինգարյանը՝ ԵրՖիի տնօրենը: Առավել ևս, որ պետական աջակցությունն էլ ավելի էական է դարձել այն բանից հետո, երբ մի քանի տարի առաջ տարբեր երկրների համաշխարհային համբավ ունեցող ֆիզիկներից կազմված հատուկ փորձագիտական հանձնախումբը եկավ այն եզրակացության, որ ԵրՖին ոչ միայն պետք է պահպանի արդեն ուղղություն ունեցող գործունեությունն ու հետազոտությունները, այլ նաև զբաղվի նոր՝ մասնավորապես միջուկային ֆիզիկայի նորագույն տեխնոլոգիաների մշակման խնդիրներով: Իսկ հաշվի առնելով նաև միևնույն՝ H.E.S.S. նախագծի անգնահատելի փորձը, ինստիտուտը դառնում է կրթությունը, արտադրությունն ու հիմնարար ֆիզիկան միմյանց կապող կենտրոն: